**KONFERENCIAFELHÍVÁS**

A Pannon Egyetem Nagykanizsa - Körforgásos Gazdaság Egyetemi Központ, a Kanizsa Felsőoktatásáért Alapítvány, a Pannon Egyetemért Alapítvány, a Rendőrség Tudományos Tanácsa, a Magyar Rendészettudományi Társaság, a HUN-REN CSFK Földrajztudományi Intézete, az MTA Veszprémi Területi Bizottság Kommunikáció Munkabizottsága további partnerek közreműködésével nemzetközi tudományos konferenciát szervez

**IX. TURIZMUS ÉS BIZTONSÁG**

**NEMZETKÖZI TUDOMÁNYOS KONFERENCIA**

címmel.

**Időpont: 2024. december 6. (péntek), 930**

Az esemény jelenléti formában kerül megrendezésre.

**Helyszín: Zalakaros, Hotel Karos SPA++++ superior (8749 Zalakaros, Alma utca 1.).**

A turizmus és biztonság témakörben végzett munkánk célja továbbra is az, hogy a tágabb értelemben vett témakör legújabb hazai és nemzetközi eredményeit a szakértő közönség számára hozzáférhetővé tegyük, továbbá fiatal kutatók, PhD hallgatók számára is elősegítsük a publikációs és prezentációs gyakorlat megszerzését.

**A konferenciát követően lehetőséget biztosítunk a résztvevőknek publikációik lektorált, ISBN számmal ellátott, elektronikus tanulmánykötetben való közzétételére.**

**Tervezett szekciók, valamint a tanulmánykötet tervezett témakörei az alábbiak:**

- Új kihívások a rendészettudomány területén

- A turizmusbiztonság aktuális kérdései

- A turizmus aktuális kérdései

- Körforgásos gazdaság, fenntartható turizmus, energia- és klímabiztonság

- Safety and security in tourism, sustainability /angol nyelven/

**A konferencia-részvétel és a tanulmánykötetben való megjelenés ingyenes, de előzetes regisztrációhoz kötött.**

Regisztrálni az online jelentkezési lap kitöltésével és a tanulmány absztraktjának feltöltésével a

<https://pen.uni-pannon.hu/konferenciak/>

linken lehet.

**Regisztráció, absztrakt feltöltése:** 2024. november 03-ig.

**A teljes tanulmányok leadási határideje:** 2025. január 31.

**A tanulmánykötet várható megjelenése:** 2025. II. negyedév.

(Absztrakt max. 1000 karakter szóközökkel; teljes anyag min. 6, max. 12 oldal a meghatározott formai követelmények szerint).

A szervezők fenntartják a jogot a beérkező tanulmányok lektori vélemények alapján történő elutasítására, a tanulmányok fentiekben lehatárolt témakörökbe való átsorolására. Felhívjuk a figyelmet, hogy az eseményen - a regisztrációk sorrendje alapján - korlátozott számban tudjuk fogadni a résztvevőket.

További részletes információk, formai követelmények a

<https://pen.uni-pannon.hu/>

oldal „Rólunk/Konferenciák” menüpontja alatt találhatóak.

Felmerülő kérdéseit a turizmusesbiztonsag@ pen.uni-pannon.hu címen fogadjuk.

A Szervező Bizottság nevében

Tisztelettel,

Nagykanizsa, 2024.10.04.

|  |
| --- |
| Dr. Németh Kornéla Szervezőbizottság elnöke,intézetigazgató, egyetemi docensPannon Egyetem Nagykanizsa - Körforgásos Gazdaság Egyetemi Központ, Alkalmazott Gazdálkodástani Intézet  |